Levancas

Levancas (, ) – Italijai priklausanti sala; viena Egadų salų, esanti į vakarus nuo Sicilijos salos. Plotas 5,82 km². Aukščiausia vieta – 278 m Piko Monako kalnas. Levance gyvena apie 450 gyventojų (2006 m. duom.).

Istorija 
Antikiniais laikais pagal čia augančių augalų rūšį vadinta Forbantija (). 1949 m. italų dailininkė F. Minellono Genovezės grotoje ant urvo sienų atrado 11 000–12 000 m. senumo raižinių ir 5000–6000 m. – piešinių. Raižiniai datuojami vėlyvuoju paleolitu, kai sala nuo Sicilijos dar nebuvo atskirta vandens, piešiniai – neolito pabaiga ir bronzos amžiaus pradžia. Raižiniuose natūralistiškai pavaizduoti taurieji elniai (Cervus elaphus), taurai (Bos primigenius), asilai (Equus asinus), žuvys ir žmonės. Juodos spalvos piešiniuose antropomorfinės figūros (stabai ir žmonės) vaizduojamos stilizuotai, gyvūnai (tarp jų Europoje seniausi – tuno ir delfino – atvaizdai) – schematiškai. Stabai, manoma, atspindi Motinos kūrėjos vaisingumo kultą, paleolite ir bronzos amžiuje paplitusį visoje Europoje ir dalyje Azijos.

Šaltiniai 

archeologinės vietos
Italijos salos